**Informatīvais ziņojums par Iekšlietu ministrijas dienestu objektu renovāciju**

Pamatojoties uz Ministru kabineta 2009.gada 30.oktobra rīkojuma Nr.747 „Par finansējuma piešķiršanu Iekšlietu ministrijai Valsts robežsardzes Daugavpils pārvaldes un Valsts robežsardzes Daugavpils pārvaldes Nelegālo imigrantu uzturēšanās nometnes un patvēruma meklētāju centra ēku (būvju) Daugavpilī, A.Pumpura ielā 105B, nomas maksas, aprīkojuma iegādes, komunālo maksājumu un pārcelšanās izdevumu segšanai” (turpmāk – Ministru kabineta rīkojums Nr.747) 6.punktā noteikto, valsts akciju sabiedrībai „Valsts nekustamie īpašumi” pēc ēku kompleksa nodošanas ekspluatācijā bija jāiesniedz Iekšlietu ministrijai precizētu nomas maksas aprēķinu atbilstoši faktiskajām Valsts robežsardzes Daugavpils pārvaldes un Valsts robežsardzes Daugavpils pārvaldes Nelegālo imigrantu uzturēšanās nometnes un patvēruma meklētāju centra ēku (būvju) Daugavpilī, A.Pumpura ielā 105B būvniecības izmaksām, un Iekšlietu ministrijai noteiktā kārtībā jāiesniedz Ministru kabineta rīkojuma projekts par ilgtermiņa saistību precizēšanu.

Valsts akciju sabiedrība „Valsts nekustamie īpašumi” ir precizējusi nomas maksas apmēru, kas Iekšlietu ministrijai turpmāk būs jāmaksā valsts akciju sabiedrībai „Valsts nekustamie īpašumi” par Valsts robežsardzes Daugavpils pārvaldes un Valsts robežsardzes Daugavpils pārvaldes Nelegālo imigrantu uzturēšanās nometnes un patvēruma meklētāju centra ēku (būvju) Daugavpilī, A.Pumpura ielā 105B kompleksu un iesniegusi to Iekšlietu ministrijai ar 2011.gada 15.marta vēstuli Nr. 41/3536.

Vienlaikus, atbilstoši 2011.gada 13.decembra līgumam Nr.3164 ar valsts akciju sabiedrību „Valsts nekustamie īpašumi”, Valsts robežsardzei ir jāveic visi maksājumi par komunālajiem, sanitārtehniskajiem un sakaru pakalpojumiem. Saskaņā ar Valsts robežsardzes veiktajiem aprēķiniem komunālo pakalpojumu apmaksai gadā kopā nepieciešams 127 327 latu. Līdz ar to ir paredzēts grozīt Ministru kabineta rīkojumu Nr.747, paredzot papildus finansējumu nekustamā īpašuma Daugavpilī, A.Pumpura ielā 105B (nekustamā īpašuma kadastra Nr.0500 004 7802), komunālo maksājumu segšanai, attiecīgi samazinot plānotos līdzekļus Iekšlietu ministrijas pasākumam „Ēkas Daugavpilī, A.Pumpura ielā 105B nomas maksa”, 2011.gadam 54 520 lata apmērā un turpmākajiem gadiem 40 457 latu apmērā ik gadu. Pārējo papildus nepieciešamo finansējumu Valsts robežsardze nodrošinās piešķirto valsts budžeta līdzekļu ietvaros.

Savukārt, pārējo finansējumu, kas rodas, samazinot nomas maksas apmēru, kas Iekšlietu ministrijai ir jāmaksā valsts akciju sabiedrībai „Valsts nekustamie īpašumi” par nekustamo īpašumu Daugavpilī, A.Pumpura ielā 105B:

2011.gadā - 490 457 latu apmērā;

2012.gadā un turpmākajos gados – 450 000 latu apmērā,

ir plānots novirzīt Iekšlietu ministrijas dienestu objektu renovācijai, t.sk., nekustamā īpašuma Ostas ielā 33, Ventspilī, renovācijas 2.kārtai.

Atbilstoši Ministru kabineta 2011.gada 14.marta rīkojumam Nr. 95 „Par finansējumu nekustamā īpašuma Ostas ielā 33, Ventspilī, renovācijai” 2011.gadā tika piešķirts finansējums 266 804 latu apmērā. Kā norādīts minētā rīkojuma sākotnējās ietekmes novērtējuma ziņojumā (anotācijā), par šo finansējumu Iekšlietu ministrija ir uzsākusi objekta renovācijas 1.kārtu, t.sk., īslaicīgās aizturēšanas vietas un pastaigu laukuma īslaicīgi aizturētajiem izbūvi. 1.kārtas renovācijas darbi nodrošina iespēju Valsts policijas darbiniekiem pārcelties uz darbam piemērotām telpām, kā arī iespēju īslaicīgi aizturētajiem nodrošināt uzturēšanos telpās, kas atbilst Eiropas Cilvēka tiesību un pamatbrīvību aizsardzības konvencijas 3.pantā un Eiropas Padomes Konvencijā par spīdzināšanas un necilvēcīgas vai pazemojošas rīcības vai soda novēršanu un tās papildprotokolos Nr. 1 un Nr.2 noteiktajam. Minētie tiesību akti paredz necilvēcīgas izturēšanās absolūtu aizliegumu, un nekādi izņēmumi nav pieļaujami. Taču, lai nodrošinātu arī Valsts robežsardzes Ventspils struktūrvienības pārcelšanos uz nekustamo īpašumu Ventspilī, Ostas ielā 33, ir jāveic ēkas 2. un 3.stāva renovācija, kā arī jāpiemēro ēkas 4.stāvs Jūras operāciju koordinācijas centra izvietošanai. Tāpat, ņemot vērā, ka ēkā ir aktu zāle, kas tiks pārbūvēta par darba telpām, ir nepieciešams izbūvēt starpstāvu pārsegumu starp 3. un 4. stāvu ~200 m2 platībā. Kopējais renovācijas 2.kārtai plānotais finansējuma apjoms ir ~ 500 000 latu apmērā, ko paredzēts apgūt 2011. un 2012.gadā. Saskaņā ar provizoriskām aplēsēm 2011.gadā būtu iespējams veikt darbus par ~200 000 latiem, bet 2012.gadā par atlikušajiem ~300 000 latiem. Zemāk minētajā tabulā norādīti visi veicamie pasākumi 2011.un 2012.gadā, lai nodrošinātu ēkas Ventspilī, Ostas ielā 33 piemērošanu Iekšlietu ministrijas dienestu vajadzībām, t.sk., par finansējumu, kas tika piešķirts ar Ministru kabineta 2011.gada 14.marta rīkojumu Nr. 95 „Par finansējumu nekustamā īpašuma Ostas ielā 33, Ventspilī, renovācijai”.

|  |  |  |
| --- | --- | --- |
| Nr.p.k. | Pasākums | Izmaksas |
| **2011.gads** |
| **I kārta** |
| 1. | Ēkas Ventspilī, Ostas ielā 33 1.stāva, t.sk. Īslaicīgās aizturēšanas vietas pastaigu laukuma izbūve (460 m2) | 256 000 Ls |
| 2. | Autoruzraudzība ēkas Ventspilī, Ostas ielā 33 1.stāva, t.sk. Īslaicīgās aizturēšanas vietas pastaigu laukuma izbūves laikā | 5 120 Ls |
| 3. | Būvuzraudzība ēkas Ventspilī, Ostas ielā 33 1.stāva, t.sk. Īslaicīgās aizturēšanas vietas pastaigu laukuma izbūves laikā | 2 560 Ls |
| 4. | UPS piegāde, uzstādīšana | 18 300 Ls |
| 5. | Īslaicīgās aizturēšanas vietas aprīkošana (mēbeles) | 10 000 Ls |
| *Kopā:* | *291 980 Ls* |
| **II kārta** |
| 1. | Tehniskā projekta izstrāde ēkas Ventspilī, Ostas ielā 33 3., 4.stāva rekonstrukcijai | 19 000 Ls |
| 2. | Ēkas Ventspilī, Ostas ielā 33 2.stāva izbūve Valsts policijas vajadzībām (823 m2) | 155 000 Ls |
| 3. | Būvuzraudzība ēkas Ventspilī, Ostas ielā 33 2.stāva izbūves laikā | 1 550 Ls |
| *Kopā:* | *175 550 Ls* |
| *Kopā 2011.gadā:* | *467 530 Ls* |
| **2012.gads** |
| 4. | Ēkas Ventspilī, Ostas ielā 33 3., 4.stāva izbūve Valsts robežsardzes vajadzībām (1440 m2) | 275 000 Ls |
| 5. | Autoruzraudzība ēkas Ventspilī, Ostas ielā 33 3.,4.stāva izbūves laikā | 2 750 Ls |
| 6. | Būvuzraudzība ēkas Ventspilī, Ostas ielā 33 3.,4.stāva izbūves laikā | 2 750 Ls |
| 7. | Atļautās elektriskās jaudas palielināšana | 2 500 Ls |
| 8. | Rezerves barošanas nodrošināšana (dīzeļģeneratora pārvietošana no Krustpils ielas 63a, Rīgā uz Ostas ielu 33, Ventspilī, uzstādīšana un apkope; UPS piegāde, uzstādīšana) | 10 000 Ls |
| 9. | Valsts robežsardzes Jūras operāciju koordinācijas centra aparatūras un antenas pārvietošana no Talsu ielas 112, Ventspilī uz Ostas ielu 33, Ventspilī un uzstādīšana | 7 000 Ls |
| *Kopā 2012.gadā:* | *300 000 Ls* |

 Pašreiz norit renovācijas 2.kārtas tehniskā uzdevuma izstrāde. Kopumā renovācijas 2.kārtā ir jāveic šādi darbi:

* jāveic 3.stāva zāles ar kopējo platību 200 m2 horizontāla sadalīšana, izveidojot jaunu starpstāvu pārsegumu 4. stāva līmenī;
* esošo telpu pārplānošana un pārbūve atbilstoši Valsts policijas un Valsts robežsardzes vajadzībām;
* elektroapgādes sistēmas daļēja rekonstrukcija, t.sk., rezerves elektroapgādes (dīzeļģenerators, UPS) izbūve;
* apkures sistēmas daļēja rekonstrukcija;
* piespiedu vēdināšanas un gaisa dzesēšanas sistēmu izbūve atsevišķām telpu grupām;
* vājstrāvu sistēmu izbūve:

- apsardzes signalizācija;

- automātiskā ugunsdzēšanas un apziņošanas sistēma;

- piekļuves kontroles sistēma;

- datoru un telefonu tīklu sistēma;

- videonovērošanas sistēma;

* ūdens un kanalizācijas tīklu daļēja rekonstrukcija;
* telpu apdares darbi (grīdas, sienas, griesti, durvis).

Vienlaikus, pārējā finansējuma ietvaros Iekšlietu ministrija ir plānojusi veikt kārtējos un kapitālos remontus citos Iekšlietu ministrijas objektos.

Latvijas Republika ir ratificējusi vairākas konvencijas, kas nosaka necilvēcīgas un cieņu pazemojošas sodīšanas aizliegumu, kā arī ir vairāki Eiropas Cilvēktiesību tiesas un Latvijas Republikas Satversmes tiesas spriedumi, kas nosaka nepieciešamību īslaicīgi aizturēto turēšanās vietās nodrošināt cilvēcīgus apstākļus. Taču tajā pašā laikā netiek ņemts vērā, ka ēkās, kur tiek turēti īslaicīgi aizturētie, ikdienā strādā iekšlietu sistēmas darbinieki un viņiem uzturēšanas minētajās telpās nav īslaicīga. Ņemot vērā minēto, Iekšlietu ministrija ir izstrādājusi pasākumu plānu Iekšlietu ministrijas dienestu objektu renovācijai. Pasākumu plāna ietvaros Iekšlietu ministrija ir apkopojusi dienestu priekšlikumus par steidzamākajiem pasākumiem ēku renovācijai, kas pamatā ietver jumtu segumu nomaiņu, logu nomaiņu, elektroinstalācijas nomaiņu, ūdensvada, kanalizācijas sistēmu un sanitāro mezglu remontu utml., kā arī izveidojusi darba grupu, kurā ir iekšlietu dienestu, Iekšlietu ministrijas un Nodrošinājuma valsts aģentūras pārstāvji un kurai būs jākoordinē, jāuzrauga un jāplāno pasākumu plānā ietverto darbu izpilde. Kopumā Iekšlietu ministrijas dienesti ir iesnieguši vairāk kā 65 priekšlikumus par objektiem, kuros remontu būtu nepieciešams veikt nekavējoties, jo to neveikšana turpmākajā laikā radikāli pasliktinātu ēku tehnisko stāvokli (piemēram, ēku jumtu remonts).

Lai nodrošinātu efektīvu valsts budžeta līdzekļu apguvi, ir izstrādāts arī laika grafiks 2011.-2013.gadam, sadalot plānotos darbus pa gadiem un ņemot vērā objekta Ostas ielā 33, Ventspilī, renovācijas 2.kārtai nepieciešamā finansējuma apjomu.

|  |  |  |  |  |  |
| --- | --- | --- | --- | --- | --- |
|  | **Objekta nosaukums, adrese** | **Darbu raksturojums** | **\*Plānotās izmaksas (tūkst,Ls) 2011.g.** | **\*Plānotās izmaksas (tūkst,Ls) 2012.g.** | **\*Plānotās izmaksas (tūkst,Ls) 2013.g.** |
| **1** | **2** | **3** | **4** | **5** | **6** |
| **Valsts ugunsdzēsības un glābšanas dienesta objekti**  |
| 1 | VUGD Zemgales reģiona brigādes Jelgavas daļa, Dobeles iela 16, Jelgava. | Šifera jumta seguma nomaiņa – 460 m2 | 10 000 |  |  |
| 2 | VUGD Rīgas reģiona pārvaldes 4.daļas Ķemeru postenis, Bišu iela 3a, Jūrmala. | Šifera jumta seguma nomaiņa – 500 m2 | 12 000 |  |  |
| 3 | VUGD Zemgales reģiona brigādes Aizkraukles daļas Neretas postenis, Kalēju iela 45, Nereta | Jumta seguma nomaiņa – 450m2 | 10 000 |  |  |
| 4 | VUGD Latgales reģiona brigādes Balvu daļa, Ezera iela 37, Balvi. | Šifera jumta seguma nomaiņa, jumta siltināšana – 480 m2 | 14 600 |  |  |
| 5 | VUGD Latgales reģiona brigādes Daugavpils 4.daļa, Piekrastes iela 23, Daugavpils. | Jumta seguma nomaiņa, jumta siltināšana – 400 m2 |  | 13 500 |  |
| 6 | VUGD Vidzemes reģiona brigādes Alūksnes daļa, Dzirnavu iela 5, Alūksne | Siltumapgādes iekšējo tīklu renovācija |  | 7 000 |  |
| 7 | VUGD Vidzemes reģiona brigādes Madonas daļas Lubānas postenis, O.Kalpaka iela 8, Lubāna | Šifera jumta seguma nomaiņa, jumta siltināšana – 516 m2, 3 bojātu koka garāžu vārtu nomaiņa, 7 bojātu koka logu nomaiņa | 21 300 |  |  |
| 8 | VUGD Vidzemes reģiona brigādes Valmieras daļa, Tērbatas iela 9, Valmiera | Šifera jumta seguma nomaiņa (vecai ēkai) un jumta konstrukcijas renovācija – 370m2, mācību telpu izbūve mansardā | 24 800 |  |  |
| 9 | VUGD Vidzemes reģiona brigādes Alūksnes daļas Apes postenis, Dzirnavu iela 2a, Ape | Kārniņu jumta seguma renovācija, jumta siltināšana – 591 m2 | 16 970 |  |  |
| 10 | VUGD Rīgas reģiona pārvaldes 4.daļas Bulduru postenis, Meža prospekts 42, Jūrmala | Vārtu nomaiņa – 2gab., fasādes remonts – 100 m2 | 5 500 |  |  |
| 11 | VUGD Kurzemes reģiona brigādes Ventspils daļa, Inženieru iela 1, Ventspils | Grīdu remonts daļā telpas kopējā platība 220 m2 |   |  | 9 000 |
| 12 | VUGD Zemgales reģiona brigādes Dobeles daļa, Brīvības iela 7a, Dobele | Jumta siltināšana – 370 m2 |   |  | 4 000 |
| 13 | VUGD Vidzemes reģiona brigādes Madonas daļas Cesvaines postenis, „Kraukļi”, Cesvaines novads | Ugunsdzēsēju šļūteņu torņa remonts |   |  | 4 200 |
| 14 | VUGD Vidzemes reģiona brigādes Alūksnes daļas Apes postenis, Dzirnavu iela 2a, Ape | Jaunās depo ēkas projektēšanas un būvniecības pabeigšana (ir pamati un karkass) |  |  | 132 000 |
|   |   | **VUGD KOPĀ:** | **104 370** | **20 500** | **149 200** |
|  |
|  |
|  |
| **Valsts robežsardzes objekti** |
| 1 | VRS Galvenā pārvalde, Rudolfa iela 5, Rīga | Administratīvās ēkas jumta konstrukciju daļēja nomaiņa (lietus ūdens iedarbībā koka konstrukciju puve), jumta seguma (azbesta cementa šifera lokšņu novecojums) un notekreņu, cauruļu remonts. Trešā stāva pārseguma vecās siltumizolācijas atjaunošana. |  | 55 000 |   |
| 2 | Valsts robežsardzes koledža, Rēzekne, Zavoloko iela 8 (Sporta komplekss) | Sporta kompleksa jumta rekonstrukcija, jo esošā siltumizolācija nenodrošina siltuma saglabāšanu. Nepieciešams siltumizolāciju nomainīt, pielietot citu jumta seguma materiālu, kas nepieļaus lietūdens iekļūšanu caur kori un savienojuma vietās ar sienu (2009. – 2010. – 2011.g. ziemas periodā sniega iedarbības cēlonis).  |   |  | 63 000 |
| 3 | Valsts robežsardzes koledžas, Rēzekne, Zavoloko ielā 8 (administratīvā ēka) | 1.Tehnikas novietne (nojume) autobusu uzglabāšanai, kas iegādāti Šengen Faacility programmas ietvaros. Eiropas Revīzijas palātas plānoto revīziju Latvijā Šengenas konvencijas finanšu programmas ietvaros komisijas norādījums. |   |  | 9 000 |
| 2. Autogarāžu renovācija (nepieciešama, jo garāžas atrodas kritiskā stāvokli pēc 2010. – 2011.g. ziemas, kad novecojušās jumta nesošās konstrukcijas deformējās, jumta segums daļēji iebruka). |   |  | 50 000 |
| 4 | Rīgas pārvaldes Lielupes I kat.nodaļa, Jūrmala, Edinburgas prosp. 61 | Jumta skārda daļas remonts, jumtiņa izbūve virs centrālās ieejas un jumta seguma (bitumena dakstiņu) un siltinājuma atsūnošanas darbi (būvdarbi jāveic sakarā ar jumta defektiem, kas radās 2010. – 2011. g. ziemas sezonā, pārmērīgā sniega seguma ietekmē). |  | 6 400 |   |
| 5 | Viļakas pārvaldes Pededzes robežapsardzības nodaļa, Alūksnes nov., Pededzes pag., Pededzes nod. |  Apkures katla nomaiņa, jo esošais metinātais tērauda katls darbojās vairāk, kā desmit gadus un metāls ir daļēji izdedzis. Rezerves katls (mazjaudīgs), kas strādā ar šķidro kurināmo, var nodrošināt apkuri tikai uz laiku un krasi sadārdzinās apkuri | 4 000 |  |   |
| 6 | Viļakas pārvaldes Šķilbēnu robežapsardzības nodaļa, Viļakas nov., Šķilbēnu pag., | Administratīvās ēkas jumta seguma un daļējās siltumizolācijas remonts un iekštelpu ūdensvada un kanalizācijas remonts. | 5 000 |  |   |
| **7** | VRS Viļakas pārvalde, Viļakas nov., Viļaka, Garnizona iela 19 |  1. Apkures tērauda katla nomaiņa sakarā ar sienu izdegšanu. Katls darbojas kopš 2000.gada un ir avārijas stāvoklī. | 3 200 |  |   |
| 8 | Viļakas pārvaldes Lavošnieku robežapsardzības nodaļa, Viļakas nov., Vecumu pag. | Attīrīšanas iekārtu remonts, sakarā ar iekārtu novecojumu un nepieciešamību mainīt kompresoru. | 1 500 |  |   |
| 9 | VRS Viļakas pārvaldes administratīvajā ēkā un piecās robežapsardzības nodaļās. | Aizturēto telpu papildus aprīkošana (saskaņā ar Valsts pārvaldes iekārtas likuma72.panta 1.daļas 2.punktu „Prasības Īslaicīgās aizturēšanas vietu būvniecībai un iekārtošanai”) | 5 000 |  | 9 000 |
| 10 | Daugavpils pārvaldes Kaplavas robežas pārejas punkts un Kaplavas robežapsardzības nodaļa, Krāslavas nov., Kaplavas pag., „Pārdaugava”. | Koka fasādes remonts sakarā ar esošā apšuvuma bojājumiem (puvums). | 5 800 |  |   |
| 11 | Daugavpils pārvaldes Šķaunes robežapsardzības nodaļa, Dagdas nov.., Šķaunes pag., „Robežsardze”. |  Logu nomaiņa, jo logi atrodas kritiskā stāvoklī, rāmji sapuvuši un krīt ārā. |   |  | 3 000 |
|  |   | **VRS KOPĀ:** | **24 500** | **61 400** | **131 000** |
|  |  |  |  |  |  |
|  | **Valsts policijas objekti** |
| **1** | VP Miera iela 60, Rīga | Šifera jumta seguma nomaiņa (600 m2), koka nesošo konstrukciju daļēja nomaiņa |  | 18 000 |  |
| **2** | VP koledža Ezermalas iela 8a, Rīga | Šifera jumta seguma nomaiņa (1221 m2) |   |  | 25 640 |
|  | *kopmītne* | Logu nomaiņa - 212 gab.  |   |  | 46 000 |
|  | *administratīvā ēka* | ruberoida jumta seguma remonts (1283 m2) | 18 300 |  |  |
|  | *kluba ēka* | ruberoida jumta seguma remonts (318 m2) | 4 700 |  |  |
|  | *mācību korpuss* | ruberoida jumta seguma remonts (1714 m2) | 24 500 |  |  |
| 3 | VP RRP Siguldas iecirknis, Miera iela 1, Sigulda | jumta remonts  | 17 500 |  |  |
| fasādes remonts ar tās siltināšanu |   |  | 42 000 |
| elektroinstalācijas renovācijas darbi |   |  | 25 600 |
| 4 | VP LRP Rēzeknes iecirknis, Kr.Valdemāra iela 20, Rēzekne | Jumta (šīferis) nomaiņa 773,6 m2 |  | 12 500 |  |
| 5 | VP LRP Daugavpils iecirknis, Dobeles iela 2, Daugavpils |  Logu nomaiņa - 29 gab | 7 000 |  |   |
| 6 | VP VRP Madonas iecirknis, Avotu iela 8, Madona | Logu maiņa pamatēkai | 5 675 |  |   |
| 7 | VP VRP Cēsu iecirknis, Piebalgas iela 89, Cēsis | Kanalizācijas pārbūve- pievade, kas saistīta ar SIA “Vinda” realizēto projektu;  | 2 000 |  |   |
| Ēkas fasādes remonts-renovācija | 5 000 |  |   |
| Ēkas logu nomaiņa - 26 logi | 10000 |  |   |
| 8 | VP VRP Valmieras iecirknis, Garā iela 4, Valmiera | 65 logu nomaiņa (palodzes un apdares darbus ieskaitot) | 8 580 |  |   |
| 9 | VP ZRP Bauskas iecirknis, Zaļā iela 12, Bauska | Logu 65 gab. nomaiņa |   |  | 8 580 |
| Siltummezgla rekonstrukcija |   |  | 4 500 |
| 10 | VP ZRP Tukuma iecirknis, Brīvības laukums 19, Tukums | Jumta seguma nomaiņa | 7 200 |  |  |
| 11 | VP ZRP Jelgavas iecirknis, Pētera iela 5, Jelgava | Jumta seguma nomaiņa 483 m2 | 10 000 |  |  |
|  Logu nomaiņa 75 gab | 9 900  |  |  |
| 12 | VP ZRP Jēkabpils iecirknis, Brīvības iela 122, Jēkabpils | Elektroinstalācijas nomaiņa visā ēkā | 15 000 |  |   |
| Logu nomaiņa 70 gab. | 7 000 |  |  |
| Jumta seguma nomaiņa 326 m2 | 7 500 |  |   |
| 13 | VP RRP Ogres iecirknis, Brīvības iela 6, Ogre | elektroinstalācijas renovācijas darbi |  | 48 500 |   |
| ūdensvada un kanalizācijas tīklu renovācijas darbi |   |  | 59 520 |
| 14 | VP LRP Preiļu iecirknis, Talsu iela 2, Preiļi | Logu nomaiņa 12 gab. |   |  | 1 200 |
|   |   | **VP KOPĀ:** | **159 855** | **79 000** | **153 520**  |
|  |  | **Pavisam kopā:** | **287 525** | **160 900** | **433 720** |

Vienlaikus ir jānorāda, ka augstāk minētājā tabulā norādīto darbu sadalījums pa gadiem ir provizorisks, jo Iekšlietu ministrijas darba grupa vēl izvērtēs dienestu prioritātes sadalījumā pa gadiem, ņemot vērā nekustamo īpašumu pašreizējo tehnisko stāvokli. Tāpat arī tabulā norādītās cenas ir aptuvenas, jo nekustamo īpašumu renovācija tiks veikta ievērojot publisko iepirkumu jomu reglamentējošo normatīvo aktu prasības un precīzs izmaksu apjoms katra objekta darbu veikšanai būs zināms tikai pēc atbilstošas iepirkuma procedūras veikšanas. Vienlaikus atzīmējam, ka tabulā nav uzskatīti visi nekustamie īpašumi, kuros būtu jāveic šāda veida neatliekamie remonti, bet gan tikai daļa, atbilstoši iespējamajam pieejamajam finansējumam pa gadiem, bet, ņemot vērā nekustamo īpašumu slikto tehnisko stāvokli, ar katru gadu nāks klāt vēl papildus objektus, kuros būs nepieciešams veikt remontus. Ņemot vērā visu augstāk minēto, Iekšlietu ministrija nevar plānot katru renovējamo objektu atsevišķi saistībās, jo, pirmkārt, šo objektu ir daudz un ar katru gadu paliek arvien vairāk, otrkārt, summas, kuras plānots ieguldīt, nav lielas, un treškārt, šāda veida renovācija (kārtējie un kapitālie remonti) pamatā neatbilst saistību definīcijai un kā saistības tie neļautu operatīvi un efektīvi veikt darbus, birokrātiski bremzējot visa pasākumu plāna īstenošanu.

Kā iepriekš tika norādīts, finansējums Iekšlietu ministrijas objektu renovācijai netiek pieprasīts papildus, bet gan tiek ierosināts novirzīt šim mērķim ietaupījumu, kas rodas, precizējot nomas maksas apmēru, kas Iekšlietu ministrijai ir jāmaksā valsts akciju sabiedrībai „Valsts nekustamie īpašumi” par nekustamo īpašumu Daugavpilī, A.Pumpura ielā 105B.

Ņemot vērā visu augstāk minēto, ierosinām atbalstīt iesniegto priekšlikumu un atļaut novirzīt finansējumu Iekšlietu ministrijas dienestu objektu renovācijai, tai skaitā, nekustamā īpašuma Ostas ielā 33, Ventspilī, renovācijas 2.kārtai, paredzot šim mērķim finansējumu, kas tiek iegūts, samazinot nomas maksas apmēru, kas Iekšlietu ministrijai ir jāmaksā valsts akciju sabiedrībai „Valsts nekustamie īpašumi” par nekustamo īpašumu A.Pumpura ielā 105B, Daugavpilī:

* 2011.gadā - 490 457 latu apmērā;
* 2012.gadā un turpmākajos gados – 450 000 latu apmērā.

Iekšlietu ministra pienākumu izpildītājs,

tieslietu ministrs A.Štokenbergs

Vīza: Valsts sekretāre I.Pētersone

13.06.2011 12:56

2593

V.Silkane

67219169, vineta.silkane@iem.gov.lv